Dobeles kultūras nams
Dobeles pilsētas kultūras nams ir kultūras celtne Latvijā. Tā atrodas Dobeles pilsētā, Brīvības ielā 6. Kultūras nama būvniecība pēc arhitekta Paula Kundziņa projekta tika uzsākta 1933. gadā, taču dažādu iemeslu dēļ aizkavējās un tika pabeigta tikai 1939. gadā. Ēka tika celta kā Latviešu biedrības nams. Sākotnēji tā bija vienstāva ēka, padomju gados tika uzbūvēts otrais stāvs. Ēka ir valsts nozīmes arhitektūras piemineklis. No 2017. līdz 2019. gadam tika veikta ēkas renovācija, kuras procesā pamatīgi atjaunoja ēku un namam uzcēla piebūvi. Atjaunoto ēku atklāja 2019. gada martā ar diriģenta Jāņa Zirņa koncertu.